Lav et referat af nedenstående tekst:

Tekst:
En noget anderledes julehandel synger på sidste vers. I Aalborg gågade var flere ved at få styr på de sidste julegaver onsdag eftermiddag. - Jeg er lige blevet færdig for 10 minutter siden. Sådan lød det fra Trine Dam Knudsen. Og hun var langt fra alene. Mange har dog også købt julegaverne på internettet. Indkøbsoplevelsen har nemlig stået i coronaens tegn i år. Storcentre har eksempelvis været lukket de seneste dage. Det har medvirket til, at mange nordjyder har købt en helt bestemt type gave. - Vi har aldrig – som i aldrig – solgt så mange gavekort som i år. Lige nu er der 4,1 millioner kroner i uindløste gavekort rundt om i de små hjem, og det er jo penge, som kommer tilbage til Aalborg midtbys butikker, når vi åbner op den 4. januar, siger Flemming Thingbak, direktør i Aalborg City. Gavekortene til Aalborg Citys omkring 200 butikker kan købes på nettet, og det er ifølge Flemming Thingbak forklaringen på det rekordstore salg. Men han mener også, at der er en anden forklaring. - Jeg tror også, mange kunder viser noget samfundssind. Men vi ved jo, at butikkerne har haft det hårdt, og der er ikke noget, som vi hellere vil, end at have en levende midby med masser af butikker, og det kræver selvfølgelig, at de bliver støttet. Og ved at købe et gavekort støtter man i høj grad butikkerne, siger han.

Referat:
Under juletræet vil mangle opleve, at der ligger nogle tynde hvide kuverter. Salget af gavekort er nemlig eksploderet i år.